*****

ΚΑΝΟΝΙΣΜΟΣ (ΕΟΚ) αριθ. 3082/82 ΤΟΥ ΣΥΜΒΟΥΛΙΟΥ

της 15ης Νοεμβρίου 1982

για την τροποποίηση του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς και για την τροποποίηση του κανονισμού (ΕΟΚ) αριθ. 950/68 περί του Κοινού Δασμολογίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κανονισμός (ΕΟΚ) αριθ. 337/79 (4), όπως τροποποιήθηκε τελευταία από τον κανονισμό (ΕΟΚ) αριθ. 2144/82 (5), περιέχει στο παράρτημα ΙΙ, έναν αριθμό ορισμών των προϊόντων που εμπίπτουν στην κοινή οργάνωση της αγοράς·

ότι, για λόγους εναρμονίσεως, πρέπει να να προβλέπεται ότι ο καθορισμός του βαθμού συμπυκνώσεως ορισμένων συμπυκνωμένων προϊόντων οριζομένων στο παράρτημα ΙΙ του προαναφερθέντος κανονισμού, θα πραγματοποιείται κατά την αυτή μέθοδο με την προβλεπόμενη για τα μεταποιημένα οπωροκηπευτικά, η οποία παρατίθεται στο παράρτημα ΙΙΙ του κανονισμού (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (6), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (7)· ότι η τροποποίηση των ανωτέρω αναφερομένων ορισμών συμπαρασύρει και την τροποποίηση του Κοινού Δασμολογίου, που προσαρτάται στον κανονισμό (ΕΟΚ) αριθ. 950/68 (8), όπως τροποποιήθηκε τελευταία από τον κανονισμό (ΕΟΚ) αριθ. 2791/82 (9)·

ότι, για να αποφευχθεί ο κίνδυνος απάτης, πρέπει να συμπληρωθούν οι ορισμοί του αφρώδους οίνου, του αεριούχου αφρώδους οίνου, του σπινθηρίζοντος οίνου και του αεριούχου σπινθηρίζοντος οίνου, προβλέποντας ότι η υπερπίεση που χαρακτηρίζει τα κρασιά αυτά πρέπει να οφείλεται στο διάλυμα ανθρακικού ανυδρίτη το οποίο περιέχουν·

ότι, με την ευκαιρία αυτή, ενδείκνυται να διορθωθεί ένα τεχνικό σφάλμα το οποίο περιέχεται στο άρθρο 39 του κανονισμού (ΕΟΚ) αριθ. 337/79,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 39 παράγραφος 6 δεύτερο εδάφιο δεύτερη περίπτωση του κανονισμού (ΕΟΚ) αριθ. 337/79, η λέξη «επιτραπέζιος» διαγράφεται.

Άρθρο 2

Το παράρτημα ΙΙ του κανονισμού (ΕΟΚ) αριθ. 337/79 τροποποιείται ως εξής:

1. Το σημείο 5 αντικαθίσταται από το εξής κείμενο:

«5. Συμπυκνωμένο γλεύκος σταφυλών το μη καραμελοποιημένο γλεύκος σταφυλών πού:

- εχει παραχθεί με μερική αφυδάτωση γλεύκους σταφυλών, η οποία πραγματοποιείται με κάθε επιτρεπόμενη μέθοδο, εκτός από την με απευθείας θέρμανση, κατά τέτοιο τρόπο ώστε η ένδειξη του διαθλασιμέτρου η οποία παρέχεται υπό θερμοκρασία 20° C κατά τη μέθοδο που περιγράφεται στο παράρτημα ΙΙΙ του κανονισμού (ΕΟΚ) αριθ. 516/77 να μην είναι κατώτερη από 51,9 %,

- προέρχεται αποκλειστικά από ποικιλίες αμπέλου που αναφέρονται στο άρθρο 49,

- παράγεται εντός της Κοινότητας, και

- προέρχεται από γλεύκος σταφυλής, το οποίο έχει τουλάχιστον τον ελάχιστο φυσικό αλκοολικό τίτλο κατ' ογκον, που έχει ορισθεί για την αμπελουργική ζώνη όπου ετρυγήθησαν οι σταφυλές.

Ο κτηθείς αλκοολικός τίτλος του συμπυκνωμένου γλεύκους σταφυλών που γίνεται δεκτός δεν υπερβαίνει το 1 % vol.»

2. Το σημείο 5α αντικαθίσταται από το ακόλουθο κείμενο:

«5α. Ανακαθαρισθέν συμπυκνωμένο γλεύκος στα- φυλής υγρό προϊόν μη καραμελοποιημένο πού:

- εχει ληφθεί από μερική αφυδάτωση γλεύκους σταφυλής η οποία πραγματοποιείται με οποιαδήποτε επιτρεπόμενη μέθοδο εκτός από την με απευθείας θέρμανση κατά τρόπο ώστε η ένδειξη του διαθλασιμέτρου, η οποία παρέχεται από θερμοκρασία 20° C - κατά τη μέθοδο η οποία περιγράφεται στο παράρτημα ΙΙΙ του κανονισμού (ΕΟΚ) αριθ. 516/77 - να μην είναι κατώτερη από 70,5 %· εν τούτοις τα Κράτη μέλη μπορούν να επιτρέψουν για τα προϊόντα που χρησιμοποιούνται επί του εδάφους τους, διαφορετική ένδειξη, όχι πάντως κατώτερη από 51,9 %,

- εχει υποστεί τις επιτρεπόμενες επεξεργασίες μειώσεως της οξύτητας και αφαιρέσεως συστατικών άλλων από την ζάχαρη, εφόσον η οξύτητά του, εκφραζόμενη σε τρυγικό οξύ δεν είναι ανώτερη από 1 g/kg συνολικών σακχάρων και η τέφρα του δεν είναι ανώτερη από 1,2 g/kg συνολικών σακχάρων,

- εχει περιεκτικότητα σέ:

- ολική φαινόλη η οποία ευρίσκεται μεταξύ 100 και 400 χιλιοστογράμμων ανά χιλιόγραμμο συνολικών σακχάρων,

- απλή φαινόλη όχι κατώτερη από 50 % των συνολικών φαινολών,

- σακχαρόζη κατώτερη από 20 γραμμάρια ανά χιλιόγραμμο συνολικών σακχάρων,

- προέρχεται αποκλειστικά από ποικιλίες αμπέλου που αναφέρονται στο άρθρο 49,

- παράγεται εντός της Κοινότητας,

- προέρχεται από γλεύκος σταφυλής, το οποίο έχει τουλάχιστον τον ελάχιστο φυσικό αλκοολικό τίτλο κατ' ογκον που έχει ορισθεί για την αμπελουργική ζώνη όπου ετρυγήθησαν οι σταφυλές.

Ο διορθωμένος κτηθείς αλκοολικός τίτλος του συμπυκνωμένου γλεύκους που γίνεται δεκτός δεν υπερβαίνει το 1 % vol.»

3. Το σημείο 7 αντικαθίσταται από το ακόλουθο κείμενο:

«7. Συμπυκνωμένος χυμός σταφυλής ο μη καραμελοποιημένος χυμός σταφυλής που λαμβάνεται με μερική αφυδάτωση του χυμού σταφυλής, η οποία πραγματοποιείται με οποιαδήποτε επιτρεπομένη μέθοδο, εκτός από την με απευθείας θέρμανση, κατά τέτοιο τρόπο ώστε η ένδειξη του διαθλασιμέτρου, η οποία παρέχεται υπό θερμοκρασιά 20 ° C - κατά τη μέθοδο που περιγράφεται στο παράρτημα ΙΙΙ του κανονισμού (ΕΟΚ) αριθ. 516/77 - να μην είναι κατώτερη από 51,9 %.

Ο κτηθείς αλκοολικός τίτλος του συμπυκνωμένου χυμού σταφυλής που γίνεται δεκτός δεν υπερβαίνει το 1 % vol.»

4. Το σημείο 13 αντικαθίσταται από το ακόλουθο κείμενο:

«13. Αφρώδης οίνος, εκτός από την παρέκκλιση που αναφέρεται στο άρθρο 48 παράγραφος 3, το προϊόν που λαμβάνεται από πρώτη ή δεύτερη αλκοολική ζύμωση:

- νωπών σταφυλών,

- γλεύκους σταφυλών,

- οίνου,

κατάλληλων να δώσουν επιτραπέζιο οίνο,

- επιτραπέζιου οίνου, ή

- v.q.p.r.d.,

το οποίο χαρακτηρίζεται κατά την εκπωμάτιση του δοχείου από έκλυση ανθρακικού ανυδρίτη που προέρχεται αποκλειστικά από τη ζύμωση, και το οποίο, διατηρούμενο σε θερμοκρασία 20 ° C εντός κλειστών δοχείων, προκαλεί πίεση όχι κατώτερη από 3 bar, οφειλόμενη στο διάλυμα ανθρακικού ανυδρίτη.»

5. Το σημείο 14 αντικαθίσταται από το ακόλουθο κείμενο:

«14. Αεριούχος αφρώδης οίνος το προϊόν πού:

- παρασκευάζεται, με την επιφύλαξη των διατάξεων του άρθρου 48 παράγραφος 3, από επιτραπέζιο οίνο,

- παρασκευάζεται εντός της Κοινότητας,

- χαρακτηρίζεται κατά την εκπωμάτιση του δοχείου από έκλυση ανθρακικού ανυδρίτη που προέρχεται εν όλω ή εν μέρει από προσθήκη αυτού του αερίου, και

- εμφανίζει, όταν διατηρείται σε 20 ° C εντός κλειστών δοχείων, υπερπίεση, όχι κατώτερη από 3 bar, οφειλόμενη στο διάλυμα ανθρακικού ανυδρίτη.»

6. Το σημείο 15 αντικαθίσταται από το ακόλουθο κείμενο:

«15. Ο σπινθηρίζων οίνος, το προϊόν πού:

- παράγεται από επιτραπέζιο οίνο v.q.p.r.d. η από προϊόντα κατάλληλα να δώσουν επιτραπέζιο οίνο ή v.q.p.r.d., εφόσον οι οίνοι αυτοί ή τα προϊόντα έχουν ολικό αλκοολικό τίτλο όχι κατώτερο από 9 % vol,

- εχει κτηθέντα αλκοολικό τίτλο όχι κατώτερο από 7 % vol,

- εμφανίζει, όταν διατηρείται σε 20 ° C εντός κλειστών δοχείων, υπερπίεση οφειλόμενη σε διάλυμα ενδογενούς ανθρακικού ανυδρίτη, όχι κατώτερη από 1 και όχι ανώτερη από 2,5 bar,

- προσφέρεται σε δοχεία των τριών λίτρων ή λιγότερο.» 7. Το σημείο 16 αντικαθίσταται από το ακόλουθο κείμενο:

«16. Σπινθηρίζων αεριούχος οίνος το προϊόν πού:

- παράγετραι από επιτραπέζιο οίνο, από v.q.p.r.d. η από προϊόντα κατάλληλα να δώσουν επιτραπέζιο οίνο ή v.q.p.r.d.,

- εχει κτηθέντα αλκοολικό τίτλο όχι κατώτερο από 7 % vol και ολικό αλκοολικό τίτλο όχι κατώτερο από 9 % vol,

- εμφανίζει, όταν διατηρείται σε 20 ° C εντός κλειστών δοχείων, υπερπίεση οφειλόμενη σε προστιθέμενο εν όλω ή εν μέρει διάλυμα ανθρακικού ανυδρίτη, όχι κατώτερη από 1 και όχι ανώτερη από 2,5 bar,

- προσφέρεται σε δοχεία των τριών λίτρων ή λιγότερο.»

Άρθρο 3

Το παράρτημα «Κοινό Δασμολόγιο» του κανονισμού (ΕΟΚ) αριθ. 950/68 τροποποιείται ως εξής:

1. Η συμπληρωματική σημείωση 6 του κεφαλαίου 20 αντικαθίσταται από την ακόλουθη σημείωση:

«6. Ως συμπυκνωμένος χυμός σταφυλής (συμπεριλαμβανομένου και του γλεύκους σταφυλής) (διάκριση 20.07 Β Ι α) 1 αα και 20.07 Β Ι β) 1 αα)) νοείται ο χυμός (συμπεριλαμβανομένου και του γλεύκους) σταφυλής, του οποίου η ένδειξη του διαθλασιμέτρου, που παρέχεται υπό θερμοκρασία 20 ° C κατά τη μέθοδο που περιγράφεται στο παράρτημα ΙΙΙ του κανονισμού (ΕΟΚ) αριθ. 516/77, δεν είναι κατώτερη των 51,9 %.»

2. Στη συμπληρωματική σημείωση 3 του κεφαλαίου 22, το σημείο Α αντικαθίσταται από το εξής κείμενο:

«Α. ως αφρώδης οίνος (διάκριση 22.05 Α) νοείται το προϊόν που έχει κτηθέντα αλκοολικό τίτλο ίσο ή μεγαλύτερο του 8,5 % vol και λαμβάνεται:

- είτε από πρώτη ή δεύτερη αλκοολική ζύμωση νωπών σταφυλών, γλεύκων σταφυλής ή οίνου και χαρακτηρίζεται κατά την εκπωμάτιση του δοχείου, από έκλυση ανθρακικού ανυδρίτη που προέρχεται αποκλειστικά από τη ζύμωση,

- είτε από οίνο και χαρακτηρίζεται κατά την εκπωμάτιση του δοχείου από έκλυση ανθρακικού ανυδρίτη, που προέρχεται εν λόγω ή εν μέρει από προσθήκη αυτού του αερίου,

καί, όταν διατηρείται σε θερμοκρασία 20 ° C, εντός κλειστών δοχείων εμφανίζει υπερπίεση οφειλόμενη στο διάλυμα ανθρακικού ανυδρίτη ίση των 3 bar.»

3. Το κείμενο της διακρίσεως 22.05 Β αντικαθίσταται από το ακόλουθο κείμενο:

1.2.3,4 // // // // «Κλάση

του Κοινού

Δασμολογίου

// Περιγραφή εμπορευμάτων

// Δασμοί

// 1.2.3.4 // // // αυτόνομοι

%

ή εισφορές

(Ρ) // συμβατικοί

% // // // // // 1

// 2

// 3 // 4 // // // // // «22.05 // Β. Οίνοι πλην των αναφερομένων εις την διάκρισιν 22.05 Α, παρουσιαζόμενοι εις φιάλας κεκλεισμένας δια πώματος «μανιταρίου» συγκρατωμένου τη βοηθεία συνδετήρων ή συνδέσμων, ως και οίνοι άλλως παρουσιαζόμενοι, οι οποίοι,εις θερμοκρασίαν 20 ° C, εμφανίζουν υπερπίεσιν οφειλομένην εις διάλυμα ανθρακικού ανυδρίτου, όχι κατωτέρα του 1 bar και κατωτέρα των 3 bar // 40 ECU ανά

εκατόλιτρο (α) // -» // // // //

Άρθρο 4

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Νοεμβρίου 1982.

Για το Συμβούλιο

Ο Πρόεδρος

N. A. KOFOED

(1) ΕΕ αριθ. C 206 της 14. 8. 1981, σ. 4.

(2) ΕΕ αριθ. C 327 της 14. 12. 1981, σ. 114.

(3) ΕΕ αριθ. C 310 της 30. 11. 1981, σ. 9.

(4) ΕΕ αριθ. L 54 της 5. 3. 1979, σ. 1.

(5) ΕΕ αριθ. L 227 της 3. 8. 1982, σ. 1.

(6) ΕΕ αριθ. L 73 της 21. 3. 1977, σ. 1.

(7) ΕΕ αριθ. L 118 της 30. 4. 1981, σ. 10.

(8) ΕΕ αριθ. L 172 της 27. 7. 1968, σ. 1.

(9) ΕΕ αριθ. L 295 της 21. 10. 1982, σ. 4.